มังกี้ ดี ลูฟฟี่ (Monkey D. Luffy)

 มังกี้ ดี ลูฟฟี่ - Monkey D. Luffy 

ตำแหน่ง กัปตันเรือ อายุ :19 ปี

วันเกิด : 5 พฤษภาคม (วันเด็ก)

ส่วนสูง : 174 ซม.

ค่าหัว : 400 ล้านเบรี

ฉายา : “หมวกฟาง”

ผลปิศาจที่กินเข้าไป : ผลโกมุโกมุ (ยาง) สายพารามีเซีย

สีประจำตัว : สีแดง

เปรียบได้กับสัตว์อะไร : ลิง

กลิ่นประจำตัว : กลิ่นเนื้อสัตว์

เครือญาติที่ปรากฏในเรื่อง : พ่อ(มังกี้ ดี ดราก้อน), ปู่(มังกี้ ดี การ์ป) , พี่ชาย(โปโตกัส ดี เอส) พี่ชาย(ซาโบ)

เกี่ยวกับลูฟฟี่

ลูฟฟี่เป็นคนร่าเริง รักพวกพ้อง กินจุ(มาก) และมองโลกในแง่ดีอยู่เสมอ ลูฟฟี่ใฝ่ฝันจะเป็นจ้าวแห่งโจรสลัด และดูเหมือนจะไม่มีอะไรที่จะหยุดความคิดของเขาได้เลย หมวกฟางของลูฟฟี่อันเป็นที่มาของฉายานั้น ได้มาจาก “แชงค์สผมแดง” โจรสลัดที่ลูฟี่ปลาบปลื้มสมัยเด็กๆ ผู้ที่ยอมเสียแขน1ข้างของตน เพื่อช่วยชีวิตลูฟฟี่

ความสามารถของลูฟี่

ลูฟฟี่ได้รับพลังจากผลโกมุโกมุ ทำให้กลายเป็นมนุษย์ยาง การจู่โจมประเภททุบตีหรือกระสุนปืนจะใช้ไม่ได้ผลกับเขามากนัก สามารถต้านทานไฟฟ้า และสูบลมพองตัวได้ตามต้องการ ในเชิงต่อสู้ ลูฟฟี่ได้ทำการฝึกฝนพลังของเขาในการยืดส่วนต่างๆของร่างกาย ทำให้มีพละกำลังที่รุนแรงและรวดเร็วในการกระแทกเพื่อจู่โจมศัตรู นอกจากนี้ ลูฟฟี่ยังสามารถพัฒนาความสามารถของร่างกายให้เพิ่มขึ้นได้ เรียกว่าการใช้ “เกียร์” ซึ่งเกียร์ที่ลูฟึ่คิดค้นขึ้นมา มี2ประเภท

เกียร์ 2 : เป็นการปั๊มให้เลือดสูบฉีดทั่วร่างในอัตราที่เร็วขึ้นมาก ส่งผลให้ความเร็วของลูฟฟี่สูงขึ้นจนน่าตกใจ แต่การใช้เกียร์ 2 นี้ มีผลเสียคือจะทำให้ร่างกายรับภาระหนักมาก สังเกตได้จากสีหน้าและอาการหอบของลูฟฟี่

เกียร์ 3 : เป็นการสูบลมเข้าไปในร่างกายเพื่อเพิ่มขนาดเฉพาะส่วนใดส่วนหนึ่ง พลังทำลายจะเพิ่มสูงขึ้นมาก แต่ผลเสียคือทำให้ความเร็วลดลง และเมื่อปล่อยลมออก( ยกเลิกสภาวะเกียร์3) ร่างกายของลูฟฟี่จะหดตัวลงเล็กจิ๋ว เป็นเวลานานเท่ากับเวลาที่ลูฟฟี่อยู่ในสภาวะเกียร์ 3 และเป็นผู้ที่มีฮาคิราชันย์ ฮาคิเกราะ ฮาคิสังเกตุ